recursal/SuperWikiNEXT-32B huggingface dataset:
Distriktet Saranda innafor regionen Vlorë i Albania
**Distriktet Saranda** (albansk: *Rrethi i Sarandës*) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Vlorë. Hovudstaden i distriktet var Saranda.

Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:

| Bykommune | Landkommune | Noverande kommune |
| --- | --- | --- |
| Saranda |  | Saranda |
|  | Ksamil | Saranda |
| Konispol |  | Konispol |
|  | Xarrë | Konispol |
|  | Markat | Konispol |
|  | Lukovë | Himarë |
|  | Livadhja | Finiq |
|  | Dhivër | Finiq |
|  | Aliko | Finiq |
|

Referansar
----------

1. ↑  *A Brief History of the Administrative-territorial Organization in Albania*, arkivert frå originalen 9. juni 2017, henta 16. november 2020
2. ↑  Regionreforma i 2000
3. ↑  Kommunereforma i 2014

|  |  |
| --- | --- |
| Autoritetsdata | 
* WorldCat
* LCCN
* GeoNames
* MusicBrainz (area)

 |
Basalt
**Basalt** er ein mørk, finkorna lavabergart som hovudsakleg består av feltspat (plagioklas) og pyroksen (augitt). Det er den mest utbreidde lavaen på jorda, og kjennest frå notida så vel som frå tidlegare jordperiodar. Basalt er relativt tyntflytande som lava, og det blir danna flate, vide skjoldvulkanar. Lavamassane kan òg bryte fram frå såkalla spaltevulkanar, og i slike område kan den samla tjukkleiken til basaltstraumane gå opp i over 4000 m, Temperaturen på eit basaltmagma er omtrent 1200 °C ved utbrotet.

Førekomstar
-----------

Store område med platåbasalt (trapper) er kjent frå Deccan i India, Washington og Oregon i USA, Paraná i Brasil, Karroo i Sør-Afrika og Sibir. Vidare er store delar av botnen i verdenshava dekt av basalt som kjem opp langs midthavsryggar. Fleire øyar som er bygd opp av basalt-vulkanar finn seg i nærleiken av desse ryggene, som til dømes Island og Jan Mayen. Felt med mangekanta basaltsøyler dannar fleire stader i verda oppsiktsvekkande formasjonar, til dømes i Giant's Causeway i Nord-Irland og Svartifoss på Island.

I Noreg er basalt av permisk alder kjent frå Oslofeltet, til dømes på Krokskogen i Buskerud og ved Holmestrand i Vestfold), og basalt av ordovicisk alder er kjent frå Trondheimsfeltet og Vestlandet, her omdanna til grønsteinar.

Basaltiske bergartar opptrer òg rikelig på overflata til månen. Dei inneheld meir av titanmineralet ilmenitt enn jordiske basaltar, og har òg andre kjemiske og mineralogiske særtrekk.

Typar
-----

Det finst ei rekkje ulike typar av basalt alt etter mineralinnhaldet. Tholeiittar kan innehalde noko kvart eller mindre mengder olivin, og utgjer ein stor del av platåbasalta. Dei opptrer òg langs midthavsryggane. Alkali-olivin-basaltar er særleg knytt til riftområder, men finst òg saman med tholeiitter. Basanittar inneheld nefelin eller òg leucitt og i tillegg ein del olivin, og opptrer til dømes i riftområde i austlege Afrika. Basaltar kan ofte vere porfyriske, det vil sei at dei inneheld større krystall (fenokrystall) i ein meir finkorna grunnmasse; til dømes er ankaramitt ein basalt med fenokrystall av pyroksen og olivin.

Når ein basaltsmelte størknar i ein sprekk i jordskorpa, blir bergarten kalla diabas eller doleritt. Den djupbergarten som svarar til basalt er gabbro.

Namnet basalt er særs gammalt og er nytta av Plinius i år 77 evt.

Kjelder
-------

* Basalt. (14. februar 2009). I Store norske leksikon. Henta 13. februar 2014 frå .

Bakgrunnsstoff
--------------

 Wikimedia Commons har multimedia som gjeld: **Basalt**

|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNF
* BNF (data)
* NDL

 |
*For andre tydingar av oppslagsordet, sjå drikken mors.* 

| **Mors** |
| --- |
| Mors sett frå Hanklit.Mors sett frå Hanklit. |
| Geografi |
|  |
| **Stad** | Limfjorden |
| **Koordinatar** | 56°47′N 8°43′E

 |
| **Areal** | 367,7 km²

 |
| Administrasjon |
| **Land** | Danmark |
| **Kommune** | Morsø kommune |
| **Største busetnad** | Nykøbing Mors ((9 357) innb.)

 |
| Demografi |
| **Folketal** | 22 672 (2004) |
| **Folketettleik** | 62 /km² |

**Mors** eller **Morsø** er ei 367,7 km² stor øy i Limfjorden i Danmark. Den største byen på øya heiter Nykøbing Mors. Mors er forbunde til Thy via Vilsundbrua, og til Salling i søraust via Sallingsundbrua.

Geologisk er Mors ei verd i seg sjølv, og her kan ein utforske «verda» 60 millionar år tilbake, og die enorme kreftene som var med på å danne øya i dag. Naboøya Fur er kjend for førkomstane av diatomitt, lokalt kalla 'moler'.

Bakgrunnsstoff
--------------

* Mors Tourist

|  |  |
| --- | --- |
| Autoritetsdata | 
* Store norske leksikon
* VIAF
* BNF
* BNF (data)
* SUDOC
* GeoNames

 |
Bokstaven **U (u)** er den 21. bokstaven i det latinske alfabetet og eigentleg same bokstav som Y (ypsilon) i det greske alfabetet, der denne opphavleg hadde lydverdien *u*. Då grekarane i staden uttalte han y, skreiv dei ου for å vise til u-lyden. Etruskarane, og etter dei romarane, overtok bokstaven med forma V. Den avrunda forma U er berre ein seinare skriftvariant av den same bokstaven. Først frå 1500-talet av vart det vanleg å skilje mellom u og v i latinsk rettskriving. I gotisk skrift er n og u lik kvarandre, og for å lette lesinga sette ein frå 1400-talet av ofte ein liten boge over u-en. I runealfabetet er bokstaven andre rune i første ætt.

U vert på norsk norsk og svensk uttalt lenger framme og er trongare enn den såkalla «europeiske» u-en.

U kan stå for
-------------

* kjemisk symbol for uran
* forkorting på latin som tyder *Urbs* eller «byen», det vil sei Roma.

u kan stå for
-------------

* internasjonalt godkjent symbol for atommasseeininga.

Kjelder
-------

* «U – bokstav» i *Store norske leksikon*, snl.no.

|  |
| --- |
| **Alfabetet** |
| A | B | C | D | E |
| F | G | H | I | J |
| K | L | M | N | O |
| P | Q | R | S | T |
| U | V | W | X | Y |
| Z | Æ | Ø | Å |
| Morpeth  |
| --- |
| Luftfoto av Morpeth Court HouseLuftfoto av Morpeth Court House Luftfoto av Morpeth Court House |
| Plassering |
| 

Morpeth is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Northumberland |
| Distrikt | Northumberland |
| Geografi |
| Innbyggjarar  - By (2001) | 13 833 |
| Koordinatar |  55°10′″N 1°41′″W﻿Koordinatar: 55°10′″N 1°41′″W﻿ |
| Diverse annan informasjon |
| Postnummer | NE61 |
| Telefon-retningsnummer | 0 1670 |
| 
 Commons har multimedium som gjeld: **Morpeth**
 |

**Morpeth** er ein liten marknadsby ved elva Wansbeck i Northumberland i England. Han er administrasjonssenter for grevskapet Northumberland, og for distriktet Castle Morpeth.

Byen fekk status som marknadsby (*market town*) under kong Johan utan land på 1100-talet. Han er no ein travel liten by, med gode kommunikasjonsruter til Newcastle, dit mange av innbyggjarane pendlar, og til Edinburgh. Det går òg direkte tog til London.

Turisme er ein veksande næringsveg, som elles i Northumberland. Blant attraksjonar er Chantry handverkssenter med eit sekkepipemuseum, og William Turners fysikkhage.

Kjelder
-------

* *Denne artikkelen bygger på «Morpeth» frå Wikipedia på bokmål, den 17. juli 2011.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames
* MusicBrainz (area)

 |
**UEFA-cupfinalen i fotball 1975** stod mellom vesttyske Borussia Mönchengladbach og nederlandske FC Twente frå Enschede og vart avvikla med heime- og bortekamp for kvart av laga. Fyrste oppgjeret fann stad 7. mai på Rheinstadion i Düsseldorf framfor vel 42 000 tilskodarar, returkampen 20. mai på Diekman stadion i Enschede med i underkant av 22 000 på tribunane. Borussia Mönchengladbach vann pokalen med sluttsiffera 5 mot 1.

### Kampane

Kampen i Düsseldorf enda mållaus.

I Enschede leia bortelaget 2-0 allereie ni minuttar ut i kampen, etter skåringar av dansken Allan Simonsen og Jupp Heynckes. Femten minuttar ut i andre omgang hadde Heynckes notert seg for to fleire nettkjenningar. Sidan reduserte Twente-kapteinen Epi Drost til 4-1 eit kvarter før ordinær tide var ute, og Allan Simonsen fastsette sluttresultatet til 5-1 på straffespark fem minuttar før dommaren bles av kampen. 

Lagoppstillingane i Enschede

### Laga

**Borrussia**-mannskapet omfatta Wolfgang Kleff, Hans-Jürgen Wittkamp, kapteinen Berti Vogts, Ulrich Surau, Rainer Bonhof, Herbert Wimmer, Dietmar Danner, Henning Jensen, Allan Simonsen, Jupp Heynckes, Hans Klinkhammer, Frank Schäffer, Christian Kulik, Uli Stielike, Horst Köppel, Karl Del'Haye.

**FC Twente** mønstra Volkmar Groß, Epi Drost, Cees van Ierssel, Niels Overweg, Karl Oranen, Frans Thijssen, Theo Pahlplatz, Kick van der Vall, Jaap Bos, Jan Jeuring, Johan Zuidema, Eddy Achterberg, Arnold Mühren.

### Dommarar

Károly Palotai frå Ungarn var kampleiar på Rheinstadion, Paul Schiller frå Austerrike i Enschede.

Kjelder
-------

* *Denne artikkelen bygger på «1975 UEFA Cup Final» frå Wikipedia på engelsk, den 20. august 2019.*
Distriktet Reutte (brun farge) si plassering i Tirol
Reutte ligg nord i distriktet
Holzgau ligg sør i distriktet
Grensefjellet Zugspitze reiser seg heilt aust i distriktet
**Distriktet Reutte**, også kalla **Außerfern**, er eit forvaltningsdistrikt lengst nordvest i forbundslandet Tirol i Austerrike. Distriktet, som har namn etter administrasjonsbyen, har ei flatevidd på 1237 km² og i kring 32 000 ibuarar (2013). Distriktet Reutte grensar i nord til Tyskland, i vest til forbundslandet Vorarlberg og i sør til distrikta Landeck og Imst.

Kommuner
--------

Distiktet Reutte består av 37 kommunar, derimellom bykommunen Vils og landsbykommunen Reutte:

|  |  |
| --- | --- |
| * Bach
* Berwang
* Biberwier
* Bichlbach
* Breitenwang
* Ehenbichl
* Ehrwald
* Elbigenalp
* Elmen
* Forchach
* Grän
* Gramais
* Häselgehr
* Heiterwang
* Hinterhornbach
* Höfen
* Holzgau
* Jungholz
* Kaisers
 | * Lechaschau
* Lermoos
* Musau
* Namlos
* Nesselwängle
* Pfafflar
* Pflach
* Pinswang
* Reutte
* Schattwald
* Stanzach
* Steeg
* Tannheim
* Vils
* Vorderhornbach
* Wängle
* Weißenbach am Lech
* Zöblen
 |

Kjelder
-------

* *Denne artikkelen bygger på «Bezirk Reutte» frå Wikipedia på tysk, den 17. april 2014.*


|  |  |
| --- | --- |
| Autoritetsdata | 
* VIAF
* GND
* NKC
* GeoNames

 |
**Mandalselva** er ei elv med utspring i fjella mellom Ose i Setesdal og Øvre Sirdal, og ho renn gjennom Agder fylke og ut i havet ved Mandal. 

Mandalsvassdraget er 115 km langt og renn gjennom kommunane Åseral, Audnedal, Marnardal og Mandal. Dei største tilløpselvane er Monn, Logna, Skjerka, Kosåna, Logåna og Røyselandsbekken. Skjerka, Monn og Logna renn alle ut i vatnet Øre i Åseral, og frå utløpet til Øre er namnet Mandalselva.

Kraftutbygging
--------------

Kraftutbygging i vassdraget i større målestokk starta i 1930. Per i dag er det seks kraftstasjonar i vassdraget: Logna, Smeland, Skjerka, Håverstad, Bjelland og Laudal.

Nedslagsfeltet er 1800 km² stort. Middelvassføringa i elva er 85 m³/s. I flaumperiodane vår og haust kan vassføringa vere langt større. Høgaste vassføring i nyare tid vart målt i oktober 1987, da det gjekk om lag 970 m³/s forbi målestasjonen på Kjølemo i Holum.

Nasjonalt laksevassdrag
-----------------------

Den opphavlege laksestamma er utrydda som følgje av sur nedbør. Men utstrekt kalking har ført til eit betre miljø i elva, og ein ny laksebestand er etablert.

Laks og sjøaure kan gå heilt opp til Kavfossen nord for Bjelland, ei strekning på om lag 48 km. Laks kan òg vandre eit stykke opp i Kosåna.

Det vart fanga 11,9 tonn laks og 675 kg sjøaure i Mandalselva i 2006. Dette er ny fangstrekord i moderne tid. Største laks var på 13,9 kg. Elva vart det sjette beste laksevassdraget i Noreg i 2006 og har med dette vist ei fantastisk utvikling etter at kalkinga starta i 1997.

15. desember 2006 avgjorde miljøvernminister Helen Bjørnøy å gje Mandalselva status som nasjonalt laksevassdrag. Det tyder mellom anna at vassdraget får eit spesielt vern mot inngrep. I vedtaket er det òg inkludert å gjere havområdet utanfor Mandal til nasjonal laksefjord. Av omsyn til villaksen vil det verte forbod mot å etablere oppdrettsanlegg i Mannefjorden, som er fjorden mellom Søgne og Lindesnes kommune.

Kjelder
-------

* *Denne artikkelen bygger på «Mandalselva» frå Wikipedia på bokmål, den 2. mai 2008.*

Fotnotar

1. ↑

|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
**Krasnaja Poljana** (russisk Красная Поляна, 'Den raude glenna' eller 'Den vakre glenna') er ein skistad nordaust for Sotsji i Russland. Han ligg under administrasjonen til Sotsji. Staden hadde 4 772 innbyggarar ved byrjinga av 2015.

Anlegga i Krasnaja Poljana, der utandørsidrettane blei haldne under Vinter-OL 2014. *Krasnaja Poljana* markerer sjølve staden*.* *Laura* er skistadionet. *Russkie Gorki* er hoppbakkane. *Sanki* er isbanane for rodel/bob/skeleton. *Roza Chutor E* og A er banane for freestyle/snowboard og målområdet for dei (lengre) alpine løpa.
Under Vinter-OL 2014 blei det halde konkurransar i langrenn, skiskyting, alpint, snowboard og fleire i Krasnaja Poljana. Det alpine anlegget blir kalla Roza Chutor (*Роза Хутор*) og ligg cirka 6 km aust for sjølve Krasnaja Poljana.

Kjelder
-------

1. ↑  ЧИСЛЕННОСТЬ ПОСТОЯННОГО НАСЕЛЕНИЯ РОССИЙСКОЙ ФЕДЕРАЦИИ ПО МУНИЦИПАЛЬНЫМ ОБРАЗОВАНИЯМ на 1 января 2015 года (**komprimerad fil, .rar**) Arkivert 2021-11-05 ved Wayback Machine. Invånarantal i Rysslands administrativa enheter 1 januari 2015. Läst 17 augusti 2015.

* *Denne artikkelen bygger på «Krasnaja Poljana» frå Wikipedia på svensk, den 29. oktober 2021.*

Bakgrunnsstoff
--------------

* Offisiell nettstad Edit this at Wikidata

 Commons har multimedium som gjeld: **Krasnaja Poljana**

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |
**Ole Kristian Hafnor** (15. april 1882–5. august 1962) var ein norsk næringsdrivar, redaktør og politikar frå Modum i Buskerud. Han representerte Arbeidarpartiet på Stortinget 1928-30.

Hafnor var son til ein hjulmakar og arbeidde frå 1896 til 1902 sjølv som hjulmakar hos vognfabrikant A. Andresen i Drammen. Dei neste åtte åra var han meistersvein på K. Knudsens vognfabrikk i Arendal. Frå 1910 til -22 dreiv han sin eigen vognfabrikk i Solum i Telemark. Sidan dreiv han Bøle bensinstasjon på Bøle ved Skien og frå 1930 til -44 var han i tillegg disponent for Skiens Drosje- og Rutbileieres Indkjøpslag. Under 2. verdskrigen også knottfabrikant.

Hafnor engasjerte seg tidleg i politikken og var medlem 1907-10 i bystyret i Arendal, 1913-18 i heradsstyret i Solum og 1919-28 i bystyret i Skien. Både i Solum og i Skien var han ei tid varaordførar, i Skien også formann i skulestyret. På 1920-talet var han ein av dei i Arbeidarpartiet som fylgde fleirtalslina under partistridane i DnA. Frå 1926 til 1928 redigerte han den avisa som vart til *Telemark Arbeiderblad*. Etter å ha vorte vald til stortingsrepresentant for kjøpstadene i Telemark og Aust-Agder hausten 1927, møtte han på Tinget valbolken 1928-30, vald for Arbeidarpartiet. Heile tingperioden var han sekretær i Protokollkomiteen.

Kjelder
-------

* Stortingbiografi Arkivert 2018-05-04 ved Wayback Machine.

|  |  |
| --- | --- |
| Autoritetsdata | 
* PolSys

 |
**Ole Konrad Steinholt** (8. desember 1888–21. april 1955) var ein norsk prest og politikar frå Sjøvegan i Troms. Han var prost i Trondenes prosti i 20 år og stortingsrepresentant frå Troms og for Arbeidarpartiet perioden 1928-30. Steinholt var far til biskop Ola M. Steinholt.

Liv og gjerning
---------------

Steinholt var son til ein kjøpmann. I 1909 tok han eksamen artium ved katedralskulen i Trondheim og fem år seinare embetseksamen frå det teologiske fakultetet ved Universitetet i Oslo. I studietida arbeidde han ein sesong i kolgruvene på Svalbard. Frå 1914 var han sokneprest i Lebesby i Hammerfest prosti. Her lærte han seg samisk og tok eksamen i samisk språk i 1917. Åra 1925-31 var han prost i Hammerfest prosti og prest i Kistrand.

I 1919 vart Steinholt vald inn i heradsstyret i Lebesby, og omgåande vald til ordførar, eit ombod han hadde til 1925. Ved stortingsvalet hausten 1927 vart han, saman med Kristian Hermann Berg, vald til å representere Finnmark og Arbeidarpartiet på Stortinget. Treårsbolken 1928-30 hadde Steinholt sete i Stortingets vegkomite.

Frå mars 1931 arbeidde Steinholt som sokneprest i Trondenes prestegjeld, eit embetsområde som omfatta kommunane Trondenes, Harstad, Sandtorg og Skånland. Sidan 1935 var han òg prost i Trondenes, ei stilling han hadde til han døydde i 1955.

Under den tyske okkupasjonen av Noreg vart han i januar 1941 meld til fylkesmannen «som en der offentlig motarbeider den nye tids ånd», og fråteken alle kommunale verv. I juni 1942 vart Steinholt tvangsflytta til Skjellesvik på Grytøya. Året etter vart bøtelagd for ei preike han heldt i juni 1943.

Kjelder
-------

* lokalhistoriewiki

|  |  |
| --- | --- |
| Autoritetsdata | 
* Lokalhistoriewiki
* PolSys

 |
Distriktet Schwaz si plassering i Tirol (brun farge)
Achenkirch er den nordlegaste kommunen i distriktet
Fügenberg ligg sentralt i distriktet
Landsbyen Mayrhofen ligg langt sør i distriktet
**Distriktet Schwaz** er eit forvaltningsdistrikt i forbundslandet Tirol i Austerrike. Distriktet, som har namn etter administrasjonsbyen Schwaz, har ei flatevidd på 1843 km² og i kring 80 000 ibuarar (2013). Distriktet Schwaz grensar i nord til Tyskland, i aust til distrikta Kufstein Kitzbühel og forbundslandet Salzburg, i sør til Sør-Tirol i Italia, samt i vest til distriktet Innsbruck Land.

Kommunar
--------

Distriktet Schwaz omfattar 39 kommunar:

|  |  |
| --- | --- |
| * Achenkirch
* Aschau im Zillertal
* Brandberg
* Bruck im Zillertal
* Buch bei Jenbach
* Eben am Achensee
* Finkenberg
* Fügen
* Fügenberg
* Gallzein
* Gerlos
* Gerlosberg
* Hainzenberg
* Hart im Zillertal
* Hippach
* Jenbach
* Kaltenbach
* Mayrhofen
* Pill
 | * Ramsau im Zillertal
* Ried im Zillertal
* Rohrberg
* Schlitters
* Schwaz
* Schwendau
* Stans
* Steinberg am Rofan
* Strass im Zillertal
* Stumm
* Stummerberg
* Terfens
* Tux
* Uderns
* Vomp
* Weer
* Weerberg
* Wiesing
* Zell am Ziller
* Zellberg
 |

Kjelder
-------

* *Denne artikkelen bygger på «Bezirk Schwaz» frå Wikipedia på engelsk, den 17. april 2014.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* GeoNames

 |
**Finalen i UEFA-cupen fotball 2007** fann stad på Hampden Park i Glasgow 16. mai 2007 framfor 50 670 tilskodarar. Oppgjeret stod mellom to spanske klubbar, tittelforsvarar Sevilla FC og Espanyol frå Barcelona. Etter 120 minutts spel stod det 2-2 på resultat-tavla. I den påfylgjande straffeskytinga feila tre av fire Espanyol-eksekutørar, dermed vann Sevilla UEFA-pokalen for andre året i rad gjennom siffera 3-1 på straffar.

### Kampen

Adriano Correia Claro sende Sevilla i tet med ei skåring i det 18. minutt. Ti minuttar seinare utlikna Albert Riera til 1-1, det var òg stillinga etter 90 ordinære minuttar. Midtvegs i den andre omgangen vart elles Espanyol redusert til 10 mann då Moisés Hurtado fekk sitt andre gule kort. I sluttsekunda av den fyrste ekstraomgangen gav Frédéric Kanouté Sevilla leiinga 2-1. Ti minuttar ut i den andre ekstraomgangen bringa Marc Torrejón balanse i stillinga med eit skot frå 20 meter.

Lagoppstillingane, Sevilla i raudt
Dermed måtte laga ut i straffeskyting, ei tevling som var avgjort då åtte utøvarar hadde prøvd seg. For Sevilla skåra Kanouté, Dragutinović og Puerta, medan Pandiani var den einaste som fann nettet for Espanyol. Så då Sevilla-målvakta Palop stoppa Torrejón si straffe, hadde laget hans forsvart meistertittelen.

Dommaren heitte Massimo Busacca og var frå Sveits.

### Laga

**Sevilla** sitt vinnarlag bestod av: Andrés Palop, Daniel Alves, Javi Navarro (kaptein), Ivica Dragutinović, Antonio Puerta, Christian Poulsen, José Luis Martí, Enzo Maresca, Adriano Correia Claro, Frédéric Kanouté, Luís Fabiano og innbytarane Jesús Navas, Aleksandr Kerzjakov, Renato Dirnei Florêncio.

**Espanyol** mønstra fylgjande spelarar: Gorka Iraizoz, Pablo Zabaleta, Daniel Jarque, Marc Torrejón, David García, Moisés Hurtado, Francisco Rufete, Albert Riera, Iván de la Peña, Luis García, Raúl Tamudo (kaptein), Walter Pandiani, Jesús María Lacruz, Jônatas Domingos.

Kjelder
-------

* *Denne artikkelen bygger på «2007 UEFA Cup Final» frå Wikipedia på engelsk, den 16. september 2019.*
To menn med dhotiar og side skjorter over i Delhi i 2007.
**Dhoti** (hindi धोती, *dhōtī*) er tradisjonelle indiske klede for underkroppen som særleg er brukt av mannlege hinduar i fleire delar av Sør-Asia. Dhotien er eit drapert klesplagg danna av eit rektangulært stykke bomullsklede som ein festar rundt livet og rundt låra, medan ein ende blir ført mellom beina og festa i livet att. Dhotien kan derfor minna om lause bukser.

Gandhi med dhoti.
Teikning frå rundt 1820 som viser Vamana, ein avatar av Visjnu (til høgre) i møte med ein asura (ein slags demon). Begge ber dhotiar.
Dhotiar er vanlegvis kvite med ei fargerik bord nedst. Det finst relieff som viser bruk av dhotiaktige plagg av begge kjønn frå første hundreåret f.Kr. Dhoti var eit utbreidd plagg i India fram til midten av 1900-talet. Det blei eit symbol for den indiske frigjeringsrørsla, særleg gjennom Mahatma Gandhi, som etter kvart alltid bar dhoti av sjølvspunnen bomull. Seinare er dhotien både blitt eit formelt plagg brukt ved høgtidgeleg høve, mellom anna av politikarar, og eit bruksplagg for arbeidarar og bønder.

Variantar av plagget finst i sørindisk vesjti og søraustasiatisk sarong og i lungi, som er sydd saman i sida og typisk er meir fargerik. Visse former for kvinneplagget sari kan også festast på måtar som minner om dhotien.

Dhoti kan ofte kombinerast med kurta (indisk kjortel) eller ei skjorte. Ein tradisjonell bruksmåte er med berr overkropp og eit tøystykke over eine skuldra.

Sjå òg
------

* Sampot, svøypte, usydde bukser for begge kjønn i Kambodsja
* Phanom, svøypte, usydde knebukser for kvinner i Thailand
* Lendeklede
* Sarong, lungi (longyi), asiatiske skjørt og kiltar
* Sari
* Toga

Kjelder
-------

* «dhoti», *Encyclopædia Britannica*. Encyclopædia Britannica Online. Encyclopædia Britannica Inc. 2014. Web. 30 Nov. 2014
* «Dhoti», iloveindia.com

Bakgrunnsstoff
--------------

 Commons har multimedium som gjeld: **Dhoti**

* 

|  |  |
| --- | --- |
| Autoritetsdata | 
* Store norske leksikon

 |
Plasseringa av distriktet (gult) i forbundslandet
St. Georgen an der Gusen ligg vest i distriktet
Saxen ligg sør i distriktet
Waldhausen ligg aust i distriktet
**Distriktet Perg** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 613 km² og har om lag 68 000 ibuarar (2017). Byen Perg er administrasjonssenter for distriktet.

Kommuneskipnaden
----------------

Distriktet omfattar 26 kommunar, av dei to bykommunar og 18 såkalla 'Marktgemeinde'.

* Allerheiligen im Mühlkreis
* Arbing
* Bad Kreuzen
* Baumgartenberg
* Dimbach
* Grein
* Katsdorf
* Klam
* Langenstein
* Luftenberg an der Donau
* Mauthausen
* Mitterkirchen im Machland
* Münzbach
* Naarn im Machlande
* Pabneukirchen
* Perg
* Rechberg
* Ried in der Riedmark
* Saxen
* Schwertberg
* St. Georgen am Walde
* St. Georgen an der Gusen
* St. Nikola an der Donau
* St. Thomas am Blasenstein
* Waldhausen im Strudengau
* Windhaag bei Perg

Kjelder
-------

* *Denne artikkelen bygger på «Bezirk Perg» frå Wikipedia på tysk, den 15. november 2017.*
**UEFA-cupfinalen i fotball 1993** stod mellom italienske Juventus FC og tyske Borussia Dortmund og vart avvikla med heime- og bortekamp for kvart av laga. Fyrste oppgjeret fann stad 5. mai på Westfalenstadion i Dortmund framfor 37 900 tilskodarar, returoppgjeret på Stadio delle Alpi i Torino såg 62 781 personar frå tribuneplass. Sluttresultatet vart 6-1 til Juventus. Det var tredje gongen Juventus vann UEFA-cupen.

### Kampane

Lagoppstillingane i Dortmund. Juventus i stripete trøyer
Michael Rummenigge sjokkopna med å gje heimelaget leiinga i det 2. minutt på Westfalenstadion. Dino Baggio utlikna til 1-1 i det 26. minutt og Roberto Baggio snudde til 1-2 allereie fire minutt seinare. Same Roberto Baggio fastsette sluttresultatet til 1-3 for Juventus i det 73. minutt. 

I returoppgjeret i Torino skåra Dino Baggio to mål for Juevntus i den fyrste omgangen. 20 minuttar ut i den andre omgangen la tyskaren Andreas Möller på til 3-0.

### Laga

Vinnarlaget til **Juventus** bestod av Angelo Peruzzi, Massimo Carrera, Júlio César da Silva, Jürgen Kohler, Moreno Torricelli, Dino Baggio, Andreas Möller, Roberto Galia, Marco De Marchi, Roberto Baggio, Gianluca Vialli, Antonio Conte, Giancarlo Marocchi, Paolo Di Canio, Fabrizio Ravanelli.

**Borussia Dortmund**-spelarane var Stefan Klos, Knut Reinhardt, Thomas Franck, Bodo Schmidt, Michael Lusch, Stefan Reuter, Gerhard Poschner, Michael Rummenigge, Frank Mill, Steffen Karl, Uwe Grauer, Michael Zorc, Stéphane Chapuisat, Ned Zelic, Michael Schulz, Lothar Sippel.

### Dommarar

Sándor Puhl frå Ungarn var kampleiar i Dortmund, i Torino John Blankenstein frå Nederland.

Kjelder
-------

* *Denne artikkelen bygger på «1993 UEFA Cup Final» frå Wikipedia på engelsk, den 2. september 2019.*
Distriktet Pogradec innafor regionen Korçë i Albania
**Distriktet Pogradec** (albansk: *Rrethi i Pogradecit*) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Korçë. Hovudstaden i distriktet var Pogradec.

Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:

| Bykommune | Landkommune | Noverande kommune |
| --- | --- | --- |
| Pogradec |  | Pogradec |
|  | Udënisht | Pogradec |
|  | Buçimas | Pogradec |
|  | Çërravë | Pogradec |
|  | Dardhas | Pogradec |
|  | Trebinjë | Pogradec |
|  | Proptisht | Pogradec |
|  | Velçan | Pogradec |
|

Referansar
----------

1. ↑  *A Brief History of the Administrative-territorial Organization in Albania*, arkivert frå originalen 9. juni 2017, henta 3. november 2020
2. ↑  Regionreforma i 2000
3. ↑  Kommunereforma i 2014

|  |  |
| --- | --- |
| Autoritetsdata | 
* WorldCat
* LCCN
* GeoNames

 |
**Distriktet Seeland** er eitt av ti distrikt (tysk: *Verwaltungskreis*) i kantonen Bern i Sveits. Distriktet har ei flatevidd på 334 km² og hadde 68 288 innbyggarar i 2010. Den vestlege delen av distriktet ligg på sørbreidda av Bielsjøen, og grensar mot Neuchâtelsjøen og kantonane Neuchâtel, Vaud og Fribourg. I nordaust har distriktet grense mot kantonen Solothurn. Distriktet ligg under forvaltningsregionen Seeland.

Distriktet Seeland består av 45 kommunar. Lyss er den klart mest folkerike kommunen, Aarberg er den nest største. Dei andre kommunane er Arch, Bangerten, Bargen, 
Brüttelen, Büetigen, Bühl, Büren an der Aare, Diessbach bei Büren, Dotzigen, Epsach, Erlach, Finsterhennen, Gals, Gampelen, Grossaffoltern, 
Hagneck, Hermrigen, Ins, Jens, Kallnach, Kappelen, Leuzigen, Lüscherz, Merzligen, Meienried, Müntschemier, Niederried bei Kallnach, Oberwil bei Büren, Radelfingen, Rapperswil, Ruppoldsried, Rüti bei Büren, Schüpfen, Seedorf, Siselen, Studen (BE), Täuffelen, 
Treiten, Tschugg, Vinelz, Walperswil, Wengi og Worben.

Kjelder
-------

* *Denne artikkelen bygger på «Seeland (Verwaltungskreis)» frå Wikipedia på tysk, den 2. september 2011.*


|  |  |
| --- | --- |
| Autoritetsdata | 
* HDS
* GeoNames

 |
**UEFA-cupfinalen i fotball 1996** stod mellom tyske Bayern München og franske Girondins Bordeaux og vart avvikla med heime- og bortekamp for kvart av laga. Fyrste oppgjeret fann stad 1. mai på Olympiastadion i München med 63 000 på tribunane, returkampen vart avvikla 15. mai på Parc Lescure i Bordeaux framfor 36 000 tilskodarar. FC Bayern sigra i finalen med 5 mot 1, klubbens einaste triumf i UEFA-cupen.

### Kampane

På heimebane vann FC Bayern med 2-0, etter skåringar av Thomas Helmer i det 34. og Mehmet Scholl i det 60. minutt. På bortebane tok gjestene leiinga i det 53. minutt ved nemnde Scholl, Emil Kostadinov la på til 2-0 i det 65. minutt. 15 minuttar før full tid reduserte midtbanespelaren Daniel Dutuel for Bordeaux, nokså omgåande la Jürgen Klinsmann på til 3-1 for det tyske laget. Med samanlagt 5-1 vann Bayern München turneringspokalen.

Lagoppstillingane. FC Bayern i stripete trøyer

### Laga

Vinnarlaget til **Bayern München** bestod av: Oliver Kahn, Markus Babbel, Oliver Kreuzer, Lothar Matthäus, Thomas Helmer, Christian Ziege, Dietmar Hamann, Mehmet Scholl, Ciriaco Sforza, Jürgen Klinsmann, Jean-Pierre Papin, Dieter Frey, Thomas Strunz, Emil Kostadinov, Marcel Witeczek, Alexander Zickler.

**Bourdeaux**-mannskapet: Gaëtan Huard, François Grenet, Jakob Friis-Hansen, Jean-Luc Dogon, Bixente Lizarazu, Laurent Croci, Phillippe Lucas, Daniel Dutuel, Richard Witschge, Didier Tholot, Anthony Bancarel, Cédric Anselin, Zinedine Zidane, Christophe Dugarry.

### Domarar

Serge Mumenthaler frå Sveits dømde kampen i München, Vadim Zjuk frå Kviterussland i Bordeaux.

Kjelder
-------

* *Denne artikkelen bygger på «1996 UEFA Cup Final» frå Wikipedia på engelsk, den 19. september 2019.*
**Louis de Buade, Comte de Frontenac et de Palluau** (11. mai 1622–28. november 1698) var ein fransk soldat, hoffmann og generalguvernør i Ny-Frankrike frå 1672 til 1682 og frå 1689 til han døydde 1698. Han oppretta mange fort ved Dei store innsjøane og var innblanda i ei rekkje slag mot engelskmennene og irokesarane.

I den første perioden sin støtta han utvidinga av pelshandelen og oppretta Fort Frontenac (i det som i dag er Kingston i Ontario) og kom i konflikt med andre medlemmer av Høgsterådet over utvidinga og over hoveriane som måtte til for å byggje dei nye forta. Særleg støtta han salet av brandy til indianarane, mot viljen til biskop François de Laval som rekna dette som ei dødssynd. Konflikten med Høgsterådet gjorde at han vart attendekalla til Frankrike i 1682. 

Den andre perioden hans var prega av forsvaret av Quebec frå den britiske invasjonen under Kong Vilhelm-krigen, ein suksessrik geriljakrig mot irokesiske og engelske busetnader som førte til at trugselen frå irokesarane mot Ny-Frankrike vart fjerna og pelshandelen vart utvida i stor grad ved hjelp av kanadiske *coureurs des bois*. Han døydde før han vart kalla attende til Frankrike for andre gong.

Kjelder
-------

* *Denne artikkelen bygger på «Louis de Buade de Frontenac» frå Wikipedia på engelsk, den 29. januar 2012.*
	+ *Wikipedia på engelsk oppgav desse kjeldene:*

1. ↑  «Canadian Encyclopedia». Historica Foundation, Toronto. 2011. Arkivert frå originalen 8. september 2011. Henta 29. januar 2012.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* SUDOC
* NKC

 |
Koordinatar: 32°33′29.8″N 34°56′14.3″E﻿

**Kebaragrotta** (hebraisk מערת כבארה *Me'arat Kebbara*, arabisk مغارة الكبارة *Mugharat al-Kabara*) er ei kalksteinsgrotte i Israel i Wadi Kebara, 60 - 65 meter over vestskrenten av Karmelberget i Ramat Hanadiv reservatet i Zichron Yaakov. Grotta var busett mellom 60 000 - 48 000 år sidan og er kjend for funn av hominidar under ei utgraving leia av professor Ofer Bar-Yosef.

Dorothy Garrod og Francis Turville-Petre undersøkte grotta tidleg i 1930-åra, men den klårt viktigaste oppdaginga i Kebaragrotta vart gjort i 1982 då det mest komplette neandertalar-skjelettet til då i verda vart funnen. Det fekk kallenamnet «Moshe» og er datert til kring 60 000 år sidan. Skjelettet bestod av ein stor del av torso (ryggsøyle, ribbein og bekken). Kraniet og det meste av dei nedre lemmene mangla. Tungebeinet var òg bevart, og det var første gongen eit slikt neandartalarbein var funnen.

Kebarakulturen er kalla opp etter denne staden.

Sjå òg
------

* Ramat HaNadiv

Kjelder
-------

* *Denne artikkelen bygger på «Kebara Cave» frå Wikipedia på engelsk, den 3. oktober 2014.*
	+ *Wikipedia på engelsk oppgav desse kjeldene:*

1. ↑  *map* (PDF), arkivert frå originalen (PDF) 10. oktober 2013, henta 3. oktober 2014
2. ↑  Mithen, S.(2006). The Singing Neanderthals: The origins of music, language, mind, and body. Cambridge, MA: Harvard University Press.

Bakgrunnsstoff
--------------

* Ramat Hanadiv Arkivert 2011-07-16 ved Wayback Machine. - the Rothschild Memorial public gardens at Ramat HaNadiv preserve the Kebara Cave withiir boundaries for visitors
* Kebara Cave[*daud lenkje*] at About.com
***Uti vår hage*** er ein norsk fjernsynsserie med Harald Eia, Bård Tufte Johansen og Atle Antonsen. Serien har to sesongar; den fyrste på seks episodar og som var synt fyrste gongen på NRK i 2003. Den andre sesongen vart send fyrste gongen i 2008 og har åtte episodar.

Den enkelte episoden inneheldt humoristiske kortfilmar og innslag som var fletta inn i kvarandre. Dette var det fyrste konseptet der Eia og Johansen jobba med Atle Antonsen (og med Kristopher Schau, som hadde ei lita rolle i ein av episodane). Eia har sagt om den fyrste sesongen at kvar episode i det store og heile handla om «ein helt som møter motstand, overvinn motstanden, og vert forandra av han».

Fleire kjende ansikt, som Schau, Yngve Hågensen og Pål Bang-Hansen, hadde til tider sjølvparodierande gjesteroller i programmet.

Fyrstesesongen vart produsert av Dropout Productions for NRK.

Referansar
----------

1. ↑  «Uti vår hage (TV Series 2003–)». *IMDb*. Henta 3. juni 2018.

Bakgrunnsstoff
--------------

* *Uti vår hage* på NRK Nett-TV
«Gigue» frå Suite nr. 2 for cello BWV 1008 av Bach.
**Suite** (fransk 'rekkje', også **Partita**) er ei samanstilling av musikkstykke med og utan dansekarakter. Suiten er den tidlegaste typen musikkstykke med fleire satsar i europeisk instrumentalmusikk, og hadde ei stordomstid hjå Johann Sebastian Bach.

|  |  |
| --- | --- |
| Døme på ein suite: *Partita for cembalo nr. 6 i e-moll BWV 830* av Bach.* Toccata
* Allemande
* Courante
* Air
* Sarabande
* Tempo di Gavotta
* Gigue

 |  |

Suiten er ei form som særleg vart brukt i barokken. Normalt er alle satsane i same toneart. Dei er sånn sett saman at dei dannar kontraster - først ein langsam, så ein hurtig dans og så bortetter. Vanlege kombinasjonar er allemande (langsam) - courante (hurtig) - sarabande (langsam) - gigue (hurtig). Mellom desse satsane kan stykke av ulik karakter vere plassert.

Seinare blei «suite» brukt om fleire syklusar sett saman av mindre stykke, til dømes av scenemusikk sett saman for konsertoppførring. Særleg i romantikken blei utdrag av scenemusikk skrivne til eit skuespel kalla suite.

### Døme

Camille Saint-Saëns:

* Suite op. 49 (suite i barokkstil)
* *Suite algérienne* op. 60 (folkloristisk suite)

Edvard Grieg:

* *Peer Gynt Suite* (skodespelmusikk)
* *Fra Holbergs tid* (barokk og folkloristisk)

Gabriel Fauré:

* *Pelléas et Mélisande* (skodspelmusikk)

Nikolaj Rimskij-Korsakov:

* *Scheherazade* (illustrerer ei forteljing)

Bakgrunnsstoff
--------------

Kjelder
-------

* *Denne artikkelen bygger på «Suite (musikk)» frå Wikipedia på bokmål, den 26. august 2012.*

* suite – musikk (09.05.2012) i Store norske leksikon.
Koordinatar: 19°7′35″N 41°4′44″E﻿

**Al Qunfudhah** (arabisk القنفذة), òg kalla **Kunfuda**, er ein by i Tihamah-regionen ved kysten av Raudehavet. Byen er den fjerde største i Makkah-provinsen, og er ein av dei største hamnebyane i Saudi-Arabia ved Raudehavet.

Geografi
--------

Han ligg sørvest i Makkah-provinsen, sør for Al Lith, ved grensa til byen Al Aradhiyah. Asir-provinsen ligg søraust for byen og den internasjonale kystvegen frå Jeddah til Jizan i Jemen går gjennom byen. Al Qunfudah ligg 290 km sør for den heilage byen Mekka, og 340 km frå Jeddah. Det estimerte folketalet i Al Qunfudhah er over 185 000 innbyggjarar fordelt mellom byen og kystlandsbyar.

Historie
--------

Al Qunfudah oppstod på byrjinga av 1300-talet i Hijri og tok i mot havgåande handelskaravaner frå Jemen til Syria og omvendt, med mange forskjellige varer. Al Qunfudah stod ikkje oppført i historiske kjelder før byrjinga av 1400-talet, då sultanatet til Hali bin Yaaacob frå Banu Kinana-stamma i Hali Hali sør for Al Qunfudhah enda. På 1800-talet var staden utgangspunkt for felttoga til Muhammed Ali Pasha, og var arena for dei britiske styrkane under første verdskrigen mot osmanarane og italienarane. Det finst framleis spor av tyrkiske skip som ligg søkkte i Raudehavet nær byen og sør for Qunfudah.

Sjå òg
------

* Byar i Saudi-Arabia

Kjelder
-------

* *Denne artikkelen bygger på «Al Qunfudhah» frå Wikipedia på engelsk, den 15. oktober 2015.*
	+ *Wikipedia på engelsk oppgav desse kjeldene:*

1. ↑  «Governor of Al Qunfudhah is promoted to the 15th degree». *Al Riyadh*. 19. november 2012. Henta 21. april 2013.

| * v
* d
* e
Byar i Saudi-Arabia |
| --- |
| Al Lith**·** Al Qunfudhah**·** Arar**·** Abha**·** Abqaiq**·** Al Bahah**·** Bareq**·** Bisha**·** Buraydah**·** Dammam**·** Dhahran**·** Diriyah**·** Duba**·** Ha'il**·** Hafar Al-Batin**·** Hofuf**·** Al Jawf**·** Jeddah**·** Jizan**·** Jubail**·** Taif**·** Khamis Mushait**·** Al-Kharj**·** Khobar**·** Al Majma'ah**·** Mekka**·** Medina**·** Najran**·** Qatif**·** Ras Tanura**·** Khafji**·** Riyadh (hovudstad)**·** Ta'if**·** Tabuk**·** Unaizah**·** Yanbu' al Bahr |

|  |  |
| --- | --- |
| Autoritetsdata | 
* GND
* GeoNames

 |
**Louis Vuitton** er namnet på eit fransk motehus etablert i 1854 i Paris og namngjeve etter grunnleggjaren sin. Huset er i dag eigd av LVMH-gruppa (Louis Vuitton Moet-Hennesy). 

Louis Vuitton var ein handverkar som spesialiserte seg i å lage robuste reiseeffektar. Han laga tidleg det legendariske logomønsteret, inspirert av japansk blomsterflora, sterkt prega av dåtidas motebilete. I dag er dette det fremste kjenneteiknet til merket, og aller mest kjend under namnet *Monogram Canvas*. Mot slutten av 1800-talet skapte også Louis Vuitton rutemønsteret *Damier Canvas*, som også er eit særs populært mønster. Merket vart for alvor kjend utanfor Frankrike etter den andre verdskrigen, gjennom stjerner som Catherine Deneuve og Audrey Hepburn. I dag kastar stjerner som Christina Ricci og Uma Thurman glans over reklamekampanjene.

Louis Vuitton blir i dag rekna for å høyre til luksusvareindustrien, og dei har butikkar over heile verda, òg i Oslo, opna i november 2005. Spesielt for LV er at dei berre sel varene sine i eigne butikkar, det er difor ikkje mogleg å finne LV-varer til sals hjå andre. I tillegg produserer dei berre varer i eigne fabrikkar i Frankrike, Spania og USA. All produksjon er handverksbasert, og LV har ingen form for automatisk produksjon. Louis Vuitton er kjend for sine kvalitetsvarer, og legg mykje av stoltheita si i å produsere funksjonelle reiseartiklar av høg kvalitet. Sidan 1980-talet har LV også teke med sko, smykker, klokker og klede i kolleksjonane sine. Marknaden er tredelt, Louis Vuitton sel mest i Europa, USA og Japan. I dei siste ti åra har heile luksusvareindustrien merka ein enorm pågang frå japanske forbrukarar, og av alle land i verda, finst det flest LV-butikkar i Japan.

Merket slit i dag med kopiering og forfalsking, og det blir kvart år beslaglagt over 10 000 kopiar rundt om i verda. Kopiane blir i hovudsak produserte i Asia, og selskapet samarbeider i dag med tollvesen i fleire land for å få ein slutt på forfalskinga.

Bakgrunnsstoff
--------------

* Nettsidene til Louis Vuitton

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* SUDOC
* NKC

 |
| Easington  |
| --- |
| Jomfru Maria-kyrkjaJomfru Maria-kyrkja Jomfru Maria-kyrkja |
| Plassering |
| 

Easington i Durham is located in

 |
| Styresmakter |
| Land |  Storbritannia |
| Konstituerande land |  England |
| Grevskap | County Durham |
| Distrikt | County Durham  |
| Grunnlagd |  |
| Geografi |
| Innbyggjarar  - By (2001) | 2 164 |
| Koordinatar |  54°47′″N 1°21′″W﻿Koordinatar: 54°47′″N 1°21′″W﻿ |
| Diverse annan informasjon |
| Postnummer | SR8 |
| Telefon-retningsnummer | 0 191 |
| 
 Commons har multimedium som gjeld: **Easington i Durham**
 |

**Easington** er ein by i Durham i England. Han er administrasjonsby for og har gjeve namn til distriktet Easington.

Kolgruvedrift var tidlegare hjørnesteinsindustrien i Easington, og etter at gruva stengte i 1993 har byen slite med stor arbeidsløyse.

Easington er det einaste staden langs kysten i Storbritannia der ein finn magnesiumhaldige kalksteinsklipper.

Filmen *Billy Elliot*, der handlinga utspant seg i den fiktive byen Everington, vart for det meste spelt inn i Easington. Unntaket er scener frå ei gruve, som ein måtte til Ellington i Northumberland for å filme.

Kjelder
-------

* *Denne artikkelen bygger på «Easington (Durham)» frå Wikipedia på bokmål, den 16. juli 2011.*


|  |  |
| --- | --- |
| Autoritetsdata | 
* VIAF
* GeoNames

 |
Kjerneområdet i East Anglia
**East Anglia** er ein landsdel aust i England. Det byggjer på det tidlegare kongeriket East Anglia, *Ēast Engla rīce* på gammalengelsk, som var namnsett etter angelsaksarar frå Angeln (Schleswig-Holstein). 

Området har i dag inga administrativ rolle, og har ikkje offisielt fastsette grenser. Det var tidlegare eit statistisk område i Storbritannia. I dag er området ein del av regionen East of England, som omfattar fylkar Norfolk, Suffolk og Cambridgeshire og den sjølvstyrande byen Peterborough.

Geografi
--------

East Anglia er kjend som eit låglendt område med mykje våtmark kjend som *The Fens*. Området sør for bukta The Wash var lenge sumpmark som ikkje blei brukt til landbruk. Frå 1600-talet, mellom anna med hjelp frå Nederlanda, bygde ein dike og kanalar og drenerte store landområde som blei til grøderik dyrka mark. Nettverket av vatn og kanalar er kjend som *The Broads*.

Historie
--------

Dei første innbyggjarane ein kjenner namnet på i East Anglia var icenarar. Rundt 520 blei kongeriket East Anglia danna som eitt av sju angelsaksiske kongedøme. Ei kort tid etter 616, då det nedkjempa Northumbria, var East Anglia det mektigaste av desse kongedøma. 

I 897 blei East Anglia teke av vikingar leia av Ivar Beinlause. Det blei teke attende av angelsaksarar i 920 og tapt av dei i 1015–1017, då det blei erobra av Knut den mektige. Området låg under Danelagen gjennom store delar av mellomalderen.

Landskap og industri har fått mykje påverknad frå Nederland, som i dreneringa av sumpene, bruk av takheller av raudleire og innan ulltilverking. East Anglia tente seg rikt på tekstilindustri fram til den industrielle revolusjonen, då mykje av tilverkinga flytta nordover til Midlands og Nord-England. I dag er jordbruk og turisme viktige næringsområde.

Kjelder
-------

* *Denne artikkelen bygger på «East Anglia» frå Wikipedia på engelsk, den 27. mai 2012.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames

 |
*Denne artikkelen handlar om musikaren frå California. For musikaren frå Alabama, sjå David Paul Briggs.* 

**David Briggs** (29. februar 1944–26. november 1995) var ein amerikansk plateprodusent som er mest kjend for arbeidet sitt med Neil Young og bandet hans Crazy Horse.

Biografi
--------

David Briggs var fødd i Douglas i Wyoming, men slo seg ned i California. Tidleg i 60-åra byrja han å jobbe i musikkbransjen i selskapet til Bill Cosby, Tetragrammaton Records. I mai 1966, fekk han høvet til å spele på Elvis Presley-albumet *How Great Thou Art* då Floyd Cramer kom for seint. Briggs fortsette å spele og turnere med Presley fram februar 1977.
Eit av dei første albuma han produserte var for komikaren Murray Roman. I følgje Briggs var dette det første albumet nokon gong med ordet «fuck» på det. Briggs arbeidde etter kvart sjølvstendig med folk som Alice Cooper, Spirit og Jerry Lynn Williams.

I 1968, etter å ha plukka opp ein haikande Neil Young, produserte Briggs det første soloalbumet hans, *Neil Young* (1968). Dette førte til eit livslangt venskap mellom dei to mennene, og Briggs var med å produsere mange album for Young, mellom anna *Everybody Knows This is Nowhere* og *After the Gold Rush*. Det siste albumet han produserte var Young sitt *Sleeps with Angels* i 1994, før Briggs døydde i 1995. Briggs har òg arbeidd på album for artistar som Spirit, Tom Rush, Nils Lofgren, Steve Young, Nick Cave and the Bad Seeds og Royal Trux.

David Briggs døydde 26. november 1995 etter lang kamp mot lungekreft, 51 år gammal.

Utvald diskografi som produsent og medprodusent
-----------------------------------------------

#### Neil Young

* 1968 - *Neil Young*
* 1969 - *Everybody Knows This Is Nowhere*
* 1970 - *After the Gold Rush*
* 1974 - *On the Beach*
* 1975 - *Tonight's the Night*
* 1975 - *Zuma*
* 1977 - *American Stars 'N Bars*
* 1978 - *Comes a Time*
* 1979 - *Rust Never Sleeps*
* 1979 - *Live Rust*
* 1981 - *Re-ac-tor*
* 1982 - *Trans*
* 1985 - *Old Ways*
* 1987 - *Life*
* 1990 - *Ragged Glory*
* 1991 - *Weld*
* 1993 - *Unplugged*
* 1994 - *Sleeps with Angels*

#### Andre artistar

* 1969 Summerhill - *Summerhill*
* 1970 Alice Cooper - *Easy Action*
* 1970 Tom Rush - *Wrong End of the Rainbow*
* 1970 Spirit - *Twelve Dreams of Dr. Sardonicus*
* 1971 Nils Lofgren & Grin - *Grin*
* 1972 Nils Lofgren & Grin - *1+1*
* 1972 Spirit - *Feedback*
* 1972 Steve Young - *Seven Bridges Road*
* 1975 Nils Lofgren - *Nils Lofgren*
* 1976 Nils Lofgren - *Cry Tough*
* 1986 Bradley Ditto - *Check Me Out*
* 1992 Nick Cave and the Bad Seeds - *Henry's Dream*
* 1995 Royal Trux - *Thank You*

Kjelder
-------

* *Denne artikkelen bygger på «David Briggs» frå Wikipedia på engelsk, den 24. oktober 2010.*
	+ *Wikipedia på engelsk oppgav desse kjeldene:*

1. ↑
2. ↑  «Keith Flynn's Elvis Presley Pages». Keithflynn.com. Henta 2. juli 2013.
3. ↑  «Elvis Presley In Concert». Elvisconcerts.com. Henta 2. juli 2013.
4. ↑

|  |  |
| --- | --- |
| Autoritetsdata | 
* WorldCat
* VIAF
* LCCN
* ISNI
* MusicBrainz (artist)
* Discogs (artist)
* AllMusic (artist)

 |
*Sjå og mandarin (fleirtyding)*

**Mandarin** er ei gruppe kinesiske dialektar tala i større delar av nordre og sørvestre Kina. Omgrepet byggjer på embetsmannsspråket brukt som standardspråk av kinesiske embetsmenn (kjend som «mandarinar» i Vesten) frå ulike geografiske område. 

Med mandarin meiner ein vanlegvis standardkinesisk bruka i daglegtale, som byggjer på Beijing-målet. Den lingvistiske definisjonen av mandarin inkluderer derimot eit stort tal nordkinesiske dialektar som seg imellom ofte er uforståelege. Denne definisjonen blir sjeldan brukt av innfødde talarar for å beskrive språkidentiteten sin, og enkelttalarar er ikkje alltid klar over den mykje breiare lingvistiske definisjonen. I staden brukar dei namnet på den dialekten dei sjølv reknar å ha tilhøyrsel til, til dømes sichuandialekten eller nordaustkinesisk. Det finst ikkje noko felles identitet som foreiner samtlege talarar av mandarindialektar, sjølv om kjensla av regional identitet ofte er svært sterk.

Kjelder
-------

1. ↑  *Nationalencyklopedin* «Världens 100 största språk 2010»
2. ↑  Mandarin: dialekt (2012, 13. mars), *Store norske leksikon*. Henta 6. oktober 2013.
**UEFA-cupfinalen i fotball 1983** stod mellom belgiske RSC Anderlecht frå Brussel og portugisiske Benfica frå Lisboa og vart avvikla med heime- og bortekamp for kvart av laga. Fyrste oppgjeret fann stad 4. mai på Heysel-stadion i Brussel framfor 52 694 tilskodarar, returkampen 18. mai på Estádio da Luz i Lisboa med 80 000 på tribunane. Anderlecht vann pokalen med 2 mål mot 1.

### Kampane

Heime i Brussel vart dansken Kenneth Brylle matchvinnar då han skåra kampens einaste mål i det 29. minutt.

I Lisboa gav Shéu Han heimelaget leiinga i det 32. minutt. Allereie seks minuttar seinare utlikna spanske Juan Lozano for det belgiske laget, eit mål som sikra sigeren til Anderlecht.

### Laga

Lagoppstillingane i Brussel, Anderlecht i kvitt
Vinnarlaget til **Anderlecht** bestod av: Jacky Munaron, Wim Hofkens, Luka Peruzović, Morten Olsen, Michel De Groote, Per Frimann, Frank Vercauteren (kaptein), Ludo Coeck, Erwin Vandenbergh, Kenneth Brylle, Juan Lozano, Walter De Greef, Hugo Broos, Alexandre Czerniatynski.

**Benfica** mønstra: Manuel Bento, Minervino Pietra, Humberto Coelho (kaptein), António
Bastos Lopes, António Veloso, Carlos Manuel, Glenn Strömberg, Shéu Han, Fernando Chalana, Nené Batista, Diamantino Miranda, Frederico Rosa, Álvaro Magalhães, José Luís Silva, Zoran Filipović, João Alves.

Dommarar
--------

Bogdan Dotsjev frå Bulgaria dømde kampen i Brussel, i Lisboa var Charles Corver frå Nederland kampleiar.

Kjelder
-------

* *Denne artikkelen bygger på «1983 UEFA Cup Final» frå Wikipedia på engelsk, den 14. oktober 2019.*